CELEX: 62016CN0686
Language: et
Date: 2016-12-28 00:00:00
Title: Kohtuasi C-686/16 P: Meissen Keramik GmbH-i 28. detsembril 2016 esitatud apellatsioonkaebus Üldkohtu (teine koda) 18. oktoobri 2016. aasta otsuse peale kohtuasjas T-776/15: Meissen Keramik GmbH versus Euroopa Liidu Intellektuaalomandi Amet (EUIPO)

22.5.2017   
            
            
               ET
            
            
               Euroopa Liidu Teataja
            
            
               C 161/6
            
         Meissen Keramik GmbH-i 28. detsembril 2016 esitatud apellatsioonkaebus Üldkohtu (teine koda) 18. oktoobri 2016. aasta otsuse peale kohtuasjas T-776/15: Meissen Keramik GmbH versus Euroopa Liidu Intellektuaalomandi Amet (EUIPO)
   (Kohtuasi C-686/16 P)
   (2017/C 161/07)
   Kohtumenetluse keel: saksa
   
      Pooled
   
   
      Apellant: Meissen Keramik GmbH (esindajad: advokaadid M. Vohwinkel ja Dr. M. Bagh)
   
      Teine menetlusosaline: Euroopa Liidu Intellektuaalomandi Amet (EUIPO)
   
      Apellandi nõuded
   
   Apellant palun Euroopa Kohtul teha järgmine otsus:
   
               —
            
            
               tühistada Euroopa Liidu Üldkohtu 18. oktoobri 2016. aasta otsuse kohtuasjas T-776/15;
            
         
               —
            
            
               tühistada EUIPO esimese apellatsioonikoja 28. oktoobri 2015. aasta otsuse (asi R 0531/2015-1);
            
         
               —
            
            
               tühistada EUIPO 13. jaanuari 2015. aasta otsus;
            
         
               —
            
            
               mõista kohtukulud välja EUIPO-lt.
            
         
      Väited ja peamised argumendid
   
   Apellatsioonkaebus tugineb sellele, et Üldkohus tõlgendas vääralt kaubamärgimääruse (1) artikli 7 lõike 1 punkti c koosmõjus Üldkohtu kodukorra artikli 135 lõikega 4.
   Väide kodukorra rikkumise kohta põhineb sellel, et Üldkohus ei lähtunud kohtuotsuses vaidlusaluse kaubamärgi sõnalise osa sellest tähendusest, mis määratleti kaebuse kohta tehtud otsuses, vaid põhines omaenese arusaamal vaidlusaluse kaubamärgi sõnalise osa tähendusest ja muutis sellega vaidluse eset.
   Kaubamärgimääruse artikli 7 lõike 1 punkti c rikkumist käsitlevas väites heidab apellant ette, et Üldkohus pidas kirjeldavaks viidet selliste konkreetsete toodete geograafilisele päritolule, mida iseloomustab selle tooteliigi peamine koostisosa (Meissen Keramik) ka selliste toodete puhul, mis sisaldavad igasuguseid – isegi väheolulisi – sellest materjalist koostisosi või mida saab ühendada kõnealuse tooteliigi toodetega.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).